
משרד המשפטים
הממונה על העמדת מידע לציבור

	ירושלים, ב' אייר, תשע"ח 

	17 אפריל , 2018

	בתשובתך נא ציין:

	תיק מס' 111/18


לכבוד










א.ג.נ, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 18/3/2018)
בפנייתכם שבסימוכין, ביקשתם לקבל את מלוא המסמכים והתכתובות שנערכו במסגרת פניית הרשות להגנת הפרטיות אליכם, וכן את שמו ופרטיו של הגורם שפנה אל הרשות להגנת הפרטיות והתלונן כנגדכם. 
לאחר בירור בקשתכם, הריני לצרף למכתבי זה את התכתובות והמסמכים המצויים אצל הרשות להגנת הפרטיות, כמבוקש.  
לעניין בקשתך הנוספת, לקבל את פרטי המתלונן, הריני להשיבכם כי מדובר במידע שאין למסרו בהתאם להוראת סעיף 9(א)(3) לחוק חופש המידע. 
יתרה מכך ומבלי לגרוע מהאמור לעיל, חלק מעבודת הרשות מתבסס על קבלת תלונות מהציבור, שבהתאם להן, מוחלט על קיום הליכי אכיפה. חשיפת שם המתלונן עלול לגרום להרתעת מתלוננים פוטנציאליים לפנות לרשות להגנת הפרטיות ולפגוע, הלכה למעשה, בעבודתה של הרשות. לפיכך, בקשתך נדחית לפי הוראת סעיף 9(ב)(1) לחוק, שעניינו מידע אשר גילויו עלול לשבש את תפקודה התקין של הרשות או את יכולתה לבצע תפקידה.  
הנני להודיעך כי לפי סעיף 17 לחוק יש בידך לעתור כנגד החלטה זו לבית המשפט לעניינים מנהליים בירושלים. 
                                                                                                                    בכבוד רב,


מיטל כץ, עו"ד

